CELEX: C2006/281/31
Language: fi
Date: 2006-11-18 00:00:00
Title: Asia C-347/06: Ennakkoratkaisupyyntö, jonka Tribunale Amministrativo Regionale di Brescia (Italia) on esittänyt 17.8.2006 — ASM Brescia SpA v. Comune di Rodengo Saiano

18.11.2006   
            
            
               FI
            
            
               Euroopan unionin virallinen lehti
            
            
               C 281/19
            
         Ennakkoratkaisupyyntö, jonka Tribunale Amministrativo Regionale di Brescia (Italia) on esittänyt 17.8.2006 — ASM Brescia SpA v. Comune di Rodengo Saiano
   (Asia C-347/06)
   (2006/C 281/31)
   Oikeudenkäyntikieli: italia
   Ennakkoratkaisua pyytänyt tuomioistuin
   Tribunale Amministrativo Regionale di Brescia
   Pääasian asianosaiset
   
      Kantaja: ASM Brescia SpA
   
      Vastaaja: Comune di Rodengo Saiano
   Ennakkoratkaisukysymykset
   
               1)
            
            
               Onko se, että voimassa olevien maakaasun jakelusopimusten, jotka alun perin tehtiin ilman tarjouskilpailua, voimassaoloaikaa pidennetään automaattisesti ja yleisesti 31.12.2007 saakka, ristiriidassa EY 43 ja EY 49 artiklan sekä EY 86 artiklan 1 kohdan sekä yhdenvertaisen kohtelun periaatteen, syrjintäkiellon periaatteen ja avoimuusperiaatteen kanssa?
            
         
               2)
            
            
               Onko se, että voimassa olevien maakaasun jakelusopimusten, jotka alun perin tehtiin ilman tarjouskilpailua, voimassaoloaikaa pidennetään automaattisesti 31.12.2009 saakka, ristiriidassa EY 43 ja EY 49 artiklan sekä 86 artiklan 1 kohdan sekä yhdenvertaisen kohtelun periaatteen, syrjintäkiellon periaatteen ja avoimuusperiaatteen kanssa seuraavissa tilanteissa:
               
                           a)
                        
                        
                           kun jakelija on sulautunut toisen yhtiön kanssa, minkä ansiosta se kykenee palvelemaan käyttäjäkuntaa, joka on kaksinkertainen suuremmalla yhtiöllä alun perin olleeseen käyttäjäkuntaan verrattuna;
                        
                     
                           b)
                        
                        
                           kun jakelija on saanut yli 100 000 loppukäyttäjää tai kaasua jaetaan yli 100 miljoonaa kuutiometriä vuodessa tai toiminta-alue vastaa vähintään koko maakunnan aluetta;
                        
                     
                           c)
                        
                        
                           kun vähintään 40 prosenttia jakelijan yhtiöpääomasta on siirretty yksityisille osakkaille;
                        
                     
         
               3)
            
            
               Onko voimassa olevien maakaasun jakelusopimusten voimassaoloajan pidentäminen ristiriidassa 26.6.2003 annetun direktiivin 2003/55/EY (1) johdanto-osan neljännen, kahdeksannen, 10 ja 18 perustelukappaleen ja 23 artiklan 1 kohdan, EY 10 artiklan sekä kohtuus- ja suhteellisuusperiaatteiden kanssa sekä ensimmäisessä kysymyksessä kuvatussa tilanteessa että toisessa kysymyksessä kuvatussa tilanteessa, kun otetaan erityisesti huomioon:
               
                           a)
                        
                        
                           valtioiden velvollisuus saavuttaa maakaasumarkkinoiden vapauttamisen tavoite 1.7.2007 mennessä;
                        
                     
                           b)
                        
                        
                           valtioille asetettu kielto hyväksyä tai pitää voimassa kansallisia oikeussääntöjä, jotka ovat ristiriidassa maakaasumarkkinoiden vapauttamisen kanssa;
                        
                     
                           c)
                        
                        
                           valtioiden velvollisuus sitoa siirtymäkauden kesto kohtuulliseen aikaan ja objektiivisiin vaatimuksiin?
                        
                     
         
      (1)  EUVL L 176, s. 57.